6. โครงการในอนาคต

เนื่องจากเมื่อเดือนพฤศจิกายน 2543 โรงปั่นด้ายโรงที่ 2 ของบริษัทได้ถูกไฟไหม้
จากโรงปั่นทั้งหมด 3 โรง แต่โรงปั่นด้ายดังกล่าว เป็นโรงปั่นขนาดใหญ่ ขนาดจำนวน 52,800
แกนแบบ Ring Spinning และจำนวน 864 แกนแบบ Rotor Spinning
ทำให้ผลผลิตด้ายหายไปกว่า 1.8 ล้านปอนด์ต่อเดือน หรือประมาณ 70% ณ ขณะนั้น
เนื่องจากโรงปั่นด้ายโรงที่ 1 ซึ่งเป็นโรงเก่ายังไม่สามารถเปิดได้เต็มกำลังผลิต
บริษัทมีนโยบายจะจัดซื้อเครื่องจักรปั่นด้ายที่ทันสมัยกว่ามาแทนที่โรงปั่นที่ถูกไฟไหม้ดังกล่าว
แต่เนื่องจากเป็นโครงการที่ต้องใช้เงินลงทุนสูง บริษัทจึงชะลอโครงการดังกล่าวไปเป็นปี 2546
เพื่อรอการเพิ่มทุนซึ่งจะกล่าวต่อไปข้างล่างนี้ นอกจากนี้ บริษัทมีนโยบายเพิ่มผลผลิต
เพื่อลดต้นทุนคงที่ต่อหน่วยให้ต่ำสุด
โดยจะทยอยเปิดดำเนินการในส่วนที่ไม่สามารถเปิดเต็มกำลังผลิตในปีก่อนๆ เช่น โรงปั่นเก่าโรงที่
1 และบริษัทจะเน้นการทำผลิตภัณฑ์สำหรับตลาดระดับสูง จึงมีโครงการที่จะนำเข้า เครื่องจักรใหม่ๆ
เพื่อเพิ่มผลผลิต และคุณภาพ ตามที่ได้แจ้งไว้ปีก่อน บริษัทจะนำเข้าเครื่องปั่นด้ายประเภท
Open-end จำนวน 4 ชุด ซึ่งในปี 2543 บริษัทได้นำเข้าแล้ว 2 ชุด ส่วนที่เหลืออีก 2 ชุด
คาดว่าจะนำเข้าในปี 2544 นี้

สำหรับส่วนทอผ้านั้น บริษัทจะนำเข้าเครื่องทอผ้า PICANOL ประเภท Rapier
ที่ใช้แล้วไม่นานนักจากประเทศกรีก จำนวน 154 เครื่อง ซึ่งในปี 2543 บริษัทได้นำเข้าแล้ว
จำนวน 87 เครื่อง และในปี 2544 บริษัทจะนำเข้าส่วนที่เหลือจำนวน 67 เครื่อง

หลังการติดตั้งเครื่องจักรทั้งหมดแล้ว คาดว่าจะสามารถเพิ่มผลผลิตด้ายเป็นประมาณ 4.7
ล้านปอนด์/เดือน และผ้าได้ประมาณ 2.5 ล้านหลา/เดือน
ทั้งนี้เพื่อทดแทนเครื่องทอผ้าเก่าที่ใช้มานานกว่า 20 ปีและเป็นเครื่องทอผ้าหน้าแคบ

เพื่อเพิ่มคุณภาพสินค้าโดยเฉพาะด้ายนั้น บริษัทได้ทยอยจัดซื้ออะไหล่และอุปกรณ์มาติดตั้งในส่วนของ
Carding, Drawing, Spinning ในส่วน Winding บริษัทจะนำเข้าเครื่อง Winding
ใหม่มาทดแทนเครื่องเก่า ซึ่งคาดว่าโครงการณ์ ดังกล่าวจะเสร็จสิ้นในปี 2544

จากการที่รัฐบาลได้ปล่อยค่าเงินแบบลอยตัวในต้นเดือนกรกฎาคม 2540 นั้น
และเนื่องจากบริษัทสั่งซื้อวัตถุดิบ COTTON เป็นเงินตราต่างประเทศ US DOLLAR
ดังนั้นเพื่อการหลีกเลี่ยงผลกระทบจากค่าเงินบาทที่เปลี่ยนแปลงตลอดเวลา
บริษัทจะรักษาปริมาณการขายไปยังตลาดต่างประเทศ
และจะเพิ่มการส่งออกถ้าได้ราคาที่ดีกว่าในประเทศ โดยการหาตลาดที่ไม่เคยค้าด้วยมาก่อน เช่น
ตลาดด้ายในประเทศฮ่องกง ไต้หวัน และเวียดนาม
ซึ่งบริษัทได้จัดตั้งบริษัทย่อยที่ฮ่องกงแล้วในปีที่ผ่านมา
เพื่อหาตลาดส่งออกโดยเฉพาะในเอเซียเพื่อทดแทนตลาดประเทศอเมริกาและยุโรป และในอนาคต
บริษัทมีโครงการเพิ่มมูลค่าของสินค้าโดยว่าจ้างย้อมและพิมพ์ ในตัวสินค้า

เมื่อวันที่ 27 ธันวาคม 2543 บริษัทได้ทำสัญญาปรับโครงสร้างหนี้กับธนาคาร กรุงเทพ จำกัด
(มหาชน) ซึ่งเป็นเจ้าหนี้รายใหญ่ บริษัทจะดำเนินการเพิ่มทุนในจำนวนเงินไม่น้อยกว่า 100
ล้านบาท ภายในวันที่ 27 มิถุนายน 2544 และเพิ่มทุนอีกในจำนวนเงินไม่น้อยกว่า 100 ล้านบาท
ภายในวันที่ 27 มิถุนายน 2545

ซึ่งเมื่อวันที่ 19 มีนาคม 2543 ที่ประชุมคณะกรรมการของบริษัทได้มีมติอนุมัติ
ให้จัดสรรหุ้นเพิ่มทุนจำนวน 431,851,700 มูลค่าที่ตราไว้หุ้นละ 10 บาท รวมเป็นจำนวนเงิน
4,318,517,000 บาท โดยจัดสรรให้แก่ธนาคาร กรุงเทพ จำกัด (มหาชน) จำนวน
30,051,000 หุ้น เพื่อให้เป็นไปตามข้อตกลงในสัญญาประนอมหนี้
และจัดสรรหุ้นเพิ่มทุนให้แก่ผู้ถือหุ้นเดิมครั้งที่ 1 จำนวน 100,100,000 หุ้น ในราคาหุ้นละ 1 บาท
โดยชำระค่าหุ้นภายในวันที่ 27 มิถุนายน 2544 และจัดสรรหุ้นเพิ่มทุนให้แก่ผู้ถือหุ้นเดิมครั้งที่ 2
จำนวน 100,359,000 หุ้น ในราคาหุ้นละไม่น้อยกว่า 1 บาท โดยชำระค่าหุ้นภายใน 1
ปีหลังจากเพิ่มทุนครั้งแรก สำหรับการเพิ่มทุนครั้งที่ 3 จะจัดสรรให้ผู้ถือหุ้นเดิม จำนวน
201,341,700 หุ้นในราคาหุ้นละไม่น้อยกว่า 1 บาท การเพิ่มทุนครั้งที่ 3
เพื่อใช้เป็นเงินทุนหมุนเวียนและจัดซื้อเครื่องจักรปั่นด้ายใหม่
เพื่อทดแทนเครื่องปั่นด้ายที่ถูกไฟไหม้ในเดือนพฤศจิกายนปี 2543
สำหรับค่าเครื่องจักรและสิ่งก่อสร้างประมาณการที่ 1,000 ล้านบาท
เงินที่ขาดไปจะเป็นการกู้ยืมเงินจากสถาบันการเงิน
แผนการจัดซื้อเครื่องจักรใหม่คาดว่าจะแล้วเสร็จในปี 2546 และสามารถผลิตเต็มกำลังได้ในปี
2547

มติดังกล่าวอยู่ระหว่างการเสนอให้ที่ประชุมสามัญผู้ถือหุ้นซึ่งมีกำหนดให้ประชุม ณ วันที่ 27 เมษายน
2544 เพื่อพิจารณาและอนุมัติ